
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση ακινήτων για τη βελτίωση της επαρ¬ 
χιακής οδού -1- προ Ξυλαγανής Ν. Ροδόπης (Χ.Θ. 13 + 
318,30 έως Χ.Θ. 14 + 749,26). 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 


Τροποποίηση του ρυμοτομικού σχεδίου Αγίων Αναργύρων και 
Νέων Λιοσίων (Ν. Αττικής) στη θέση πρώην Πύργος Βασι- 
λίσαης, με τον καθορισμό κοινοφελών, κοινοχρήστων χώρων και 
καθορισμό των όρων και περιορισμών δόμησης αυτών ..... 

ΑΠΟΦΑΣΕΙΣ 

Χαρακτηρισμός ως διατηρητέων δύο (2) κτιρίων που βρίσκονται 
στον Οικισμό Ύδρα της νήσου Ύδρας, απέναντι από την εκ¬ 
κλησία της Αγίας Βαρβάρας, φερόμενα ως ιδιοκτησία Αικατε¬ 
ρίνης Κόκκου, Μαρίας Κόκκου και καθορισμός ειδικών όρων και 
περιορισμών δόμησης. 3 

Χαρακτηρισμός ως διατηρητέου του κτιρίου που βρίσκεται επί των 
οδών Μαραθώνος αρ. 14 και Κεραμεικού αρ. 54 στο Μεταξουρ¬ 
γείο της Αθήνας, φερόμενου ως ιδιοκτησία του Ιδρύματος «ΚΑ- 
ΛΟΓΕΡΑ» που ανήκει στον Ιερό Ναό Αγίου Πέτρου της Κοινό¬ 
τητας Αγίου Πέτρου Κυνουρίας του Ν. Αρκαδίας και καθορισμός 
ειδικών όρων και περιορισμών δόμησης .. 4 

Χαρακτηρισμός ως διατηρητέου του κτιρίου που βρίσκεται στην 
πλατεία Ηρώων αρ. 3 στην πόλη της Φλώρινας του Ν. Φλώ¬ 
ρινας, φερομένου ως ιδιοκτησία Ιωάννη Γαβριηλίδη, και καθορι¬ 
σμός ειδικών όρων και περιορισμών δόμησης. 5 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 5900 (1) 

Αναγκαστική απαλλοτρίωση ακινήτων για τη βελτίωση της επαρ¬ 
χιακής οδού -1- προς Ξυλαγανής Ν. Ροδόπης (Χ.Θ. 13 + 318,30 
έως Χ.Θ. 14 + 749,26). 

Ο ΝΟΜΑΡΧΗΣ ΡΟΔΟΠΗΣ 
' Εχοντας υπόψη: 

1. Τις διατάξεις του Ν.Δ. 797/71 «περί αναγκαστικών απαλλοτριώ¬ 
σεων», σε συνδυασμό με τις διατάξεις του Β.Δ. 139/1971, σχετικά με 
την αρμοδιότητα των Νομαρχών για την κήρυξη ορισμένων αναγκα¬ 
στικών απαλ/σεων. 

2. Τις διατάξεις του άρθρου 23 του από 25.11.1929 Δ/τος «περί 
κωδικοποιήσεως των περί κατασκευής και συντηρήσεως οδών κειμένων 
διατάξεων». 

3. Τις διατάξεις του άρθρου 1 του Ν. 653/77 «περί υποχρέωσης των 
παρόδιων ιδιοκτητών για την διάνοιξη Εθνικών οδών κ.λπ.», όπως συ¬ 
μπληρώθηκαν με τις παρ. 9 και 10 του άρθρου 62 του Ν. 947/1979 
και των παρ. 4 του άρθρου 9 του Ν. 960/1979 για την εκτέλεση των 
οποίων εκδόθηκε το Π.Δ. 929/79. 

4. Τη με αριθ. 874/20.2.87 απόφαση του Νομάρχη Ροδόπης «περί 
εφαρμογής του άρθρου 1 του Ν. 653/1977 «περί υποχρεώσεως των 
παρόδιων ιδιοκτητών για την διάνοιξη Εθνικών Επαρχιακών οδών», 
αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για την βελτίωση της επαρχιακής οδού -1- προ 
Ξυλαγανής (Χ.Θ. 13 + 318,30 έως Χ.Θ. 14 + 749,26) συνολικής 
έκτασης 7.440 τ.μ. όπως φαίνεται στο από Ιανουάριο 1986 κτηματο- 
λογικό διάγραμμα και τον αντίστοιχο κτηματολογικό πίνακα που συνέ¬ 
ταξε ο Νικόλαος Παπαθανασίου Αγρονόμος Τοπογράφος Μηχανικός, 
θεωρημένα κανονικά από την Δ/νση Τεχνικών Υπηρεσιών Ν. Ροδόπης. 

Στην έκταση που απαλλοτριώνεται προβάλλουν δικαιώματα κυριό¬ 
τητας α: 1) Σελαχεδίν Ιμπράμ και 2) Μαλούσης Δημήτριος κ.λπ. 

Η απαλλοτρίωση κηρύσσεται υπέρ του Δημοσίου και η σχετική δα¬ 
πάνη θα βαρύνει τις πιστώσεις του προγράμματος Δημοσίων Επενδύ¬ 
σεων Νομαρχιακού Ταμείου Ροδόπης (ΣΑΝΤ 8729). 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Κομοτηνή, 4 Ιουνίου 1987 
Ο Νομάρχης 
ΖΗΣΗΣ ΜΠΕΚΟΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(2) 

Τροποποίηση του ρυμοτομικού σχεδίου Αγίων Αναργύρων και Νέων 

Λιοσίων (ν. Αττικής) στη θέση πρώην Πύργος Βασιλίσσης, με τον 

καθορισμό κοινοφελών, κοινοχρήστων χώρων και καθορισμό των 

όρων και περιορισμών δόμησης αυτών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν.δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα του 3, 9, 
29 και 70. 

2. Τις διατάξεις του ν. 1032/1980 (ΦΕΚ 57/Α) και ειδικότερα τα 
άρθρα του 2, 3 και 7. 

3. Τις διατάξεις του ν. 1558/85 (ΦΕΚ 137/Α) και ειδικότερα το 
άρθρο 23 παρ. 1. 

4. Τις διατάξεις του ν. 1577/85 (ΦΕΚ 210/Α) και ειδικότερα τα 
άρθρα του 7, 8 και 9. 

5. Τα υπ’ αρ. 16085/37/13.1.1986 και 16086/38/13.1.86 έγ¬ 
γραφα της Δ/νσης Πολεοδομικών Μελετών Μείζονος Πρωτευούσης 
(Γ2) προς τους δήμους Νέων Λιοσίων και Αγίων Αναργύρων (Αττικής) 
για τήρηση της νόμιμης διαδικασίας και ότι η προθεσμία του άρθρου 30 
παρ. 3 του π.δ. 76/1985 (ΦΕΚ 27/Α) πέρασε άπρακτη. 

6. Τις υπ’ αρ. 829/1985, 139/1986 και 237/86 γνωμοδοτήσεις 
του Κεντρικού Συμβουλίου Χωροταξίας, Οικισμού και Περιβάλλοντος 
και Περιβάλλοντος Χωροταξίας και Δημοσίων Έργων, αντίστοιχα. 

7. Τις υπ’ αρ. 430/86, 623/86 και 181/1987 γνωμοδοτήσεις του 
Συμβουλίου της Επικράτειας, με πρόταση του Υπουργού Περιβάλλο¬ 
ντος, Χωροταξίας και Δημοσίων Έργων, αποφασίζουμε: 

Άρθρο 1. 

Εγκρίνεται η τροποποίηση των ρυμοτομικών σχεδίων Αγίων Αναρ¬ 
γύρων και Νέων Λιοσίων (Αττικής) στη θέση πρώην Πύργος Βασι¬ 
λίσσης και ειδικότερα α) στο χώρο που με το από 10.8.1981 (ΦΕΚ 
489/Δ) π.δ/γμα χαρακτηρίστηκε για ανέγερση κέντρου βρεφών η 
«Μητέρα» με τον αποχαρακτηρισμό τμήματος αυτού, τη μετατροπή του 
σε κοινόχρηστο πράσινο και τον περιορισμό του ως άνω κέντρου στο 
χώρο με στοιχεία Γ-Δ-Ε-Ζ-Η-Θ-Γ, β) στους χώρους που με την Γ. 
17269/1321/16.6.79 υπουργική απόφαση (ΦΕΚ 400/Δ) και το από 
7.10.80 (ΦΕΚ 634/Δ) π.δ/γμα καθορίστηκαν ως χώροι αθλητικών 
εγκαταστάσεων, ιδρύματος προστασίας τυφλών, ιδρύματος προστασίας 
κωφαλάλων και εργαστηρίου δημοσίας υγείας και κέντρου αιμοδοσίας 
και παρασκευής αίματος με τον αποχαρακτηρισμό αυτών και τον καθο¬ 
ρισμό του ενιαίου χώρου που προκύπτει ως εξής: 

1. Αθλητικός χώρος, γήπεδο, με στοιχεία Α-Β-Γ-Δ-Α. 

2. Χώρος για την ανέγερση κτιρίου υπηρεσιών και εργαστηρίου Ελ¬ 
ληνικού Οργανισμού Τυποποιήσεως (ΕΛΟΤ) με στοιχεία Α' - Β - Γ' - 
Δ’ Α'. 

3. Χώρος για την ανέγερση κτιρίου υπηρεσιών και κέντρου επαγγελ¬ 
ματικής κατάρτισης και καινοτομιών του Ελληνικού Οργανισμού Μι- 
κρομεσαίων Μεταποιητικών Επιχειρήσεων και Χειροτεχνίας 
(ΕΟΜΜΕΧ) με στοιχεία Β’ - Γ’ - Η’ - Θ’ - Β'. 

4. Χώρος για την ανέγερση προτύπου κέντρου τεχνολογικής εκπαί¬ 


δευσης και εφαρμογών του Οργανισμού Απασχολήσεως Εργατικού Δυ¬ 
ναμικού (ΟΑΕΔ) με στοιχεία Δ' - Ε' - Ζ' -Η' - Γ’ - Δ'. 

5. Χώροι κοινοχρήστου πρασίνου, χώρος στάθμευσης αυτοκινήτων 
(ΡΑΚΚΙΝΟ), πεζοδρόμων, όπως οι παραπάνω ρυθμίσεις φαίνονται στο 
σχετικό πρωτότυπο διάγραμμα σε κλίμα 1:2.000, που έχει θεωρηθεί 
από τον Προϊστάμενο της Δ/νσης Πολεοδομικών Εφαρμογών με την 
υπ’ αρ. 29591/1987 πράξη του και που συνοπτικό του αντίτυπο δημο¬ 
σιεύεται με το παρόν διάταγμα. 

Άρθρο 2. 

Οι όροι και περιορισμοί δόμησης των κατά το προηγούμενο άρθρο 
καθοριζομένων χώρων ορίζονται ως κατωτέρω: 

Α. Χώρος για την ανέγερση κτιρίων υπηρεσιών και εργαστηρίου 
ΕΛΟΤ. 

- Μέγιστο ποσοστό κάλυψης σαράντα τοις εκατό (40%) της επιφά¬ 
νειας του χώρου. 

- Συντελεστής δόμησης: οκτώ δέκατα (0,8). 

- Μέγιστο επιτρεπόμενο ύψος των κτιρίων δεκαπέντε (15) μέτρα. 

Β. Χώρος για την ανέγερση κτιρίου υπηρεσιών ΕΟΜΜΕΧ και κέ¬ 
ντρου επαγγελματικής κατάρτισης και καινοτομιών: 

- Μέγιστο ποσοστό κάλυψης: τριάντα τοις εκατό (30%) της επιφά¬ 
νειας του χώρου. 

- Συντελεστής δόμησης: έξι δέκατα (0,6). 

- Μέγιστο επιτρεπόμενο ύψος των κτιρίων: δεκαπέντε (15) μέτρα. 

Γ. Χώρος για την ανέγερση προτύπου κέντρου τεχνολογικής εκπαί¬ 
δευσης και εφαρμογών του ΟΑΕΔ: 

- Μέγιστο ποσοστό κάλυψης: είκοσι τοις εκατό (20%) της επιφά¬ 
νειας του χώρου. 

- Συντελεστής δόμησης: τρία δέκατα (0.3). 

- Μέγιστο επιτρεπόμενο ύψος των κτιρίων: ένδεκα (11) μέτρα. 

Δ. Χώρος για την ανέγερση κέντρου βρεφών η «Μητέρα»: 

- Μέγιστο ποσοστό κάλυψης: είκοσι τοις εκατό (20%) της επιφά¬ 
νειας του χώρου. 

- Συντελεστής δόμησης: τέσσερα δέκατα (0,4). 

- Μέγιστο επιτρεπόμενο ύψος κτιρίων: επτάμισυ (7,50) μέτρα. 

Ε. 1) Η ελάχιστη απόσταση των κτιρίων των παραπάνω χώρων από 
τις ρυμοτομικές γραμμές ορίζεται σε πέντε (5) μέτρα και από τα κοινά 
όρια αυτών ορίζεται απόσταση Δ όπως προσδιορίζεται από το άρθρο 9 
του ΓΟΚ. 

2) Επιβάλλεται ο χώρος στάθμευσης αυτοκινήτων για την εξυπηρέ¬ 
τηση των κτιρίων να είναι μόνο υπόγειος. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 3 Ιουνίου 1987 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 8 ΔΗΜ. ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. οικ. 40410/2732 (3) 

Χαρακτηρισμός ως διατηρητέων δύο (2) κτιρίων που βρίσκονται στον 

Οικισμό Ύδρα της νήσου Ύδρας, απέναντι από την εκκλησία της 

Αγίας Βαρβάρας, φερόμενα ως ιδιοκτησία Αικατερίνης Κόκκου, 

Μαρίας Κόκκου και καθορισμός ειδικών όρων και περιορισμών δό- 

μησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του ν. 1577/1985 (ΦΕΚ 210/Α) και ειδικότερα τα 
άρθρα 3 και 4 (παρ. 2), 

2. Την υπ’ αριθ. 75724/1151/30.12.1983 κοινή απόφαση των 
Υπουργών Προεδρίας Κυβερνήσεως και Χωροταξίας Οικισμού και Πε¬ 
ριβάλλοντος (ΦΕΚ 767/Β) και ειδικότερα το άρθρο 5, όπως τροποποι¬ 
ήθηκε με την υπ’ αριθ. 28112/356/17.4.1985 όμοια απόφαση (ΦΕΚ 
205/Β/85). 

3. Την από 27.5.87 αιτιολογική έκθεση της Δ/νσης Παραδοσιακών 
Οικισμών και Περιβάλλοντος (Γ7), 

4. Την από 29.5.1987 απάντηση των Αικατερίνης Κόκκου, Μαρίας 
Κόκκου, αποφασίζουμε: 

1. Χαρακτηρίζονται ως διατηρητέα δϋο (2) κτίρια που βρίσκονται 
στον Οικισμό Ύδρα της νήσου Ύδρας, απέναντι από την εκκλησία της 
Αγίας Βαρβάρας, φερόμενα ως ιδιοκτησία Αικατερίνης Κόκκου, Μα¬ 
ρίας Κόκκου, όπως φαίνονται σημειωμένα στο σχετικό πρωτότυπο το¬ 
πογραφικό διάγραμμα σε κλίμακα 1:200 που θεωρήθηκε από τον Προϊ¬ 


στάμενο της Δ/νσης Πολεοδομικών Εφαρμογών με την υπ’ αρ. 
40410/1987 πράξη του και που συνοπτικό του αντίτυπο δημοσιεύεται 
με την παρούσα απόφαση γιατί πρόκειται για κτίρια που αποτελούν 
αξιόλογα δείγματα της αρχιτεκτονικής της νήσου Ύδρας. 

2. Στα χαρακτηριζόμενα ως διατηρητέα κτίρια απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων τους. 

3. Επιτρέπεται η επισκευή, ο εκσυγχρονισμός των εγκαταατάσεως, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς των διατηρητέων κτιρίων εφόσον 
δεν αλλοιώνεται ο αρχιτεκτονικός χαρακτήρας τους. 

4. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων σε οποιαδήποτε θέση των κτιρίων. Επιτρέπεται μόνο η τοπο¬ 
θέτηση επιγραφών περιορισμένων διαστάσεων που πληροφορούν για 
τυχόν χρήση των κτιρίων. 

5. Για οποιαδήποτε επέμβαση στο εξωτερικό ή εσωτερικό των διατη¬ 
ρητέων κτιρίων και στον χώρο που τα περιβάλλει, καθώς και για την 
τοποθέτηση επιγραφών, απαιτείται η έγκριση της Επιτροπής Πολεοδο- 
μικού και Αρχιτεκτονικού Ελέγχου (ΕΠΑΕ). 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 17 Ιουνίου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. ΟΙΚ. 40413/2735 (4) 

Χαρακτηρισμός ως διατηρητέου του κτιρίου που βρίσκεται επί των 
οδών Μαραθώνος αρ. 14 και Κεραμεικοΰ αρ. 54 στο Μεταξουργείο 
της Αθήνας, φερόμενου ως ιδιοκτησία του Ιδρύματος «ΚΑΛΟ¬ 
ΓΕΡΑ» που ανήκει στον Ιερό Ναό Αγίου Πέτρου της Κοινότητας 
Αγίου Πέτρου Κυνουρίας του Ν. Αρκαδίας και καθορισμός ειδικών 
όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του ν. 1577/1985 (ΦΕΚ 210/Α) και ειδικόερα τα 
άρθρα 3 και 4 (παρ. 2). 

2. Την υπ’ αριθ. 75724/1151/30.12.1983 κοινή απόφαση των 
Υπουργών Προεδρίας Κυβερνήσεως και Χωροταξίας Οικισμού και Πε¬ 
ριβάλλοντος (ΦΕΚ 767/Β) και ειδικότερα το άρθρο 5, όπως τροποποι¬ 
ήθηκε με την υπ’ αριθ. 28112/356/17.4.1985 όμοια απόφαση (ΦΕΚ 
205/Β/85). 

3. Την από 5.11.86 αιτιολογική έκθεση της Δ/ναης Παραδοσιακών 
Οικισμών και Περιβάλλοντος (Γ7). 

4. Την παρέλευση της προθεσμίας που ορίζεται από τις διατάξεις του 
άρθρου 4, παρ. 2 του Ν. 1577/85 (ΦΕΚ 210/Α) χωρίς να περιέλθουν 
στην Δ/να η Παραδοσιακών Οικισμών και Περιβάλλοντος τυχόν αντιρ¬ 
ρήσεις του Ιδρύματος «ΚΑΛΟΓΕΡΑ» που ανήκει στον Ιερό Ναό Αγίου 
Πέτρου της Κοινότητας Αγίου Πέτρου Κυνουρίας του Ν. Αρκαδίας, 
αποφασίζουμε: 

1. Χαρακτηρίζεται ως διατηρητέο το κτίριο που βρίσκεται επί των 
οδών Μαραθώνος αρ. 14 και Κεραμεικού αρ. 54, στο Μεταξουργείο 
της Αθήνας, φερόμενο ως ιδιοκτησία του Ιδρύματος «ΚΑΛΟΓΕΡΑ» που 


ανήκει στον Ιερό Ναό Αγίου Πέτρου της Κοινότητας Αγίου Πέτρου Κυ¬ 
νουρίας του Ν. Αρκαδίας, όπως φαίνεται σημειωμένο στο σχετικό πρω¬ 
τότυπο τοπογραφικό διάγραμμα σε κλίμακα 1:1000 που θεωρήθηκε 
από τον Προϊστάμενο της Δ/νσης Πολεοδομικών Εφαρμογών με την 
υπ’ αρ. 40413/1987 πράξη του και που συνοπτικό του αντίτυπο δημο¬ 
σιεύεται με την παρούσα απόφαση. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεως, η 
ενίσχυση του φέροντα οργανισμού, η εσωτερκή διαρρύθμιση καθώς και 
επεμβάσεις για λόγους λειτουργικούς του διατηρητέου κτιρίου εφόσον 
δεν αλλοιώνεται ο γενικός αρχιτεκτονικός χαρακτήρας του κτιρίου και 
οι βασικές αρχές της σύνθεσής του. 

4. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων σε οποιαδήποτε θέση του κτιρίου. Επιτρέπεται μόνο η τοποθέ¬ 
τηση επιγραφών περιορισμένων διαστάσεων που πληροφορούν για 
τυχόν χρήση του κτιρίου. 

5. Για οποιαδήποτε επέμβαση στο εξωτερικό ή εσωτερικό του διατη¬ 
ρητέου κτιρίου, καθώς και για την τοποθέτηση επιγραφών απαιτείται η 
έγκριση της Επιτροπαής Πολεοδομίας και Αρχιτεκτονικού Ελέγχου 
(ΕΠΑΕ). 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 17 Ιουνίου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 




ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΤΕΤΑΡΤΟ) 


Αριθ. ΟΙΚ. 40411/2733 (5) 

Χαρακτηρισμός ως διατηρητέου του κτιρίου που βρίσκεται στην πλατεία 

Ηρώων αρ. 3 στην πόλη της Φλώρινας του Ν. Φλώρινας, φερομένου 

ως ιδιοκτησία Ιωάννη Γαβριηλίδη, και καθορισμός ειδικών όρων και 

περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του ν. 1577/1985 (ΦΕΚ 210/Α) και ειδικόερα τα 
άρθρα 3 και 4 (παρ. 2). 

2. Την υπ’ αριθ. 75724/1151/30.12.1983 κοινή απόφαση των 
Υπουργών Προεδρίας Κυβερνήσεως και Χωροταξίας Οικισμού και Πε¬ 
ριβάλλοντος (ΦΕΚ 767/Β) και ειδικότερα το άρθρο 5, όπως τροποποι¬ 
ήθηκε με την υπ’ αριθ. 28112/356/17.4.1985 όμοια απόφαση (ΦΕΚ 
205/Β/85). 

3. Την από 9.4.1987 αιτιολογική έκθεση της Δ/νσης Παραδο¬ 
σιακών Οικισμών και Περιβάλλοντος (Γ7)., 

4. Την με αρ. πρωτ. 32677/2167/21.5.87 απάντηση του Ιωάννη 
Γαβριηλίδη αποφασίζουμε: 

1. Χαρακτηρίζεται ως διατηρητέο το κτίριο που βρίσκεται στην Πλα¬ 
τεία Ηρώων αρ. 3 στην πόλη της Φλώρινας του Ν. Φλώρινας, φερόμενο 
ως ιδιοκτησία Ιωάννη Γαβριηλίδη, όπως φαίνεται σημειωμένο στο σχε¬ 
τικό πρωτότυπο τοπογραφικό διάγραμμα σε κλίμακα 1:2000 που θεω¬ 
ρήθηκε από τον Προϊστάμενο της Δ/νσης Πολεοδομικών Εφαρμογών 
με την υπ’ αρ. 40411/1987 πράξη του και που συνοπτικό του αντίτυπο 
δημοσιεύεται με την παρούσα απόφαση γιατί πρόκειται για κτίριο με 
ιδιαίτερο αρχιτεκτονικό και μορφολογικό ενδιαφέρον. 


2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, άλλο ίωση ή καταστροφή των επί μέρους αρχιτεκτονικών και 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταοτάσεως, η 
ενίσχυση του φέροντα οργανισμού, η εσωτερκή διαρρύθμιση καθώς και 
επεμβάσεις για λόγους λειτουργικούς του διατηρητέου κτιρίου εφόσον 
δεν αλλοιώνεται ο αρχιτεκτονικός χαρακτήρας του. 

4. Επιτρέπεται η ανέγερση νέου κτιρίου στον ακάλυπτο χώρο του οι¬ 
κοπέδου του διατηρητέου κτιρίου σύμφωνα με τις ισχύουσες πολεοδο- 
μικές διατάξεις και μετά από έγκριση της αρμόδιας Επιτροπής Πολεο- 
δομικού και Αρχιτεκτονικού Ελέγχου (ΕΠΑΕ). 

5. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων σε οποιαδήποτε θέση του κτιρίου. Επιτρέπεται μόνο η τοποθέ¬ 
τηση επιγραφών περιορισμένων διαστάσεων που πληροφορούν για 
τυχόν χρήση του κτιρίου. 

6. Για οποιαδήποτε επέμβαση στο εξωτερικό ή εσωτερικό του διατη¬ 
ρητέου κτιρίου, και στον χώρο που το περιβάλλει καθώς και για την το¬ 
ποθέτηση επιγραφών απαιτείται η έγκριση της Επιτροπής Πολεοδο- 
μικού και Αρχιτεκτονικού Ελέγχου (ΕΠΑΕ). 

7. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 17 Ιουνίου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






